**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr. \_\_\_\_\_\_\_\_\_\_\_\_\_ din 15.07.2020**

**REFERAT DE APROBARE**

**privind aprobarea efectuării unui schimb de imobile-terenuri şi construcţii, între Municipiul Târgu Mureş şi Consiliul Curatorial Reformat Târgu Mureş**

Prin cererea nr. 23.337/2020, Consiliul Curatorial Reformat Târgu Mureş, identificat prin CIF 5896662, cu sediul în Târgu Mureş, str. Crizantemelor nr. 4, jud. Mureş, reprezentat prin Henter György – preot, preşedinte şi Fekete Attila – prim curator, au solicitat efectuarea unui schimb imobiliar.

Imobilul propus spre schimb este în proprietatea Consiliului Curatorial Reformat Târgu Mureş , proprietate imobiliară situată în municipiul Târgu Mureş, str. Revoluţiei nr. 45 şi 45/B, înscris în CF nr. 133155 şi CF nr. 133156 Târgu Mureş, teren intravilan pe care sunt amplasate corpuri de clădiri având următoarele caracteristici:

* Teren intravilan aproximativ în cotă de 2.800 mp din 4.564 mp
* 3 corpuri de clădiri cu o suprafaţă desfăşurată de 1.633 mp, după cum urmează:
* C3 desfăşurat pe un singur nivel cu o suprafaţă construită la sol de 380 mp
* C4 desfăşurat pe 4 niveluri şi o suprafaţă construită la sol de 356 mp, iar suprafaţa desfăşurată fiind de 1140 mp
* C5 desfăşurat pe un singur nivel având o suprafaţă construită la sol de 113 mp

Imobilul solicitat în schimb de la Municipiul Târgu Mureş este o proprietate imobiliară situată în municipiul Târgu Mureş str. Bolyai nr. 5, peste drum de Colegiul Reformat din Târgu Mureş – Liceul Bolyai Farkas, având regim de înălţime S+P+1E, înscris în CF 946 al Municipiului Târgu Mureş, având următoarele caracteristici:

* Teren intravilan în suprafaţă de 1.275 mp
* Construcţie cu o suprafaţă de 1.653 mp, după cum urmează:
* Subsol – 243,99 mp
* Parter – 672,33 mp
* Etaj 1 – 736,69 mp

Consiliul Curatorial Reformat Târgu Mureş ar dori să obţină dreptul de proprietate asupra terenului precum şi a construcţiei indicate mai sus, prin realizarea schimbului în condiţiile legii, urmând ca imobilul să treacă printr-un proces amplu de modernizare, ducând în final la întregirea claselor de scoală primară ale Colegiului Reformat (Târgu Mureş, str. Bolyai nr. 3), iar prin acest demers Colegiul Reformat din Târgu Mureş ar putea să primească spaţiile educaţionale adecvate, de care ar avea nevoie pentru a oferi elevilor săi standarde de înaltă calitate.

Potrivit Rapoartelor de evaluare pentru schimbul de imobile, întocmite de SC Evalmed Expert SRL, prin jurist Bokor Attila şi ing. Ilyés Csaba, au rezultat următoarele valori ale imobilelor:

* Str. Bolyai Farkas nr. 5, judeţul Mureş, cu o valoare de 2.672.00 RON (551.822 EUR)
* str. Revoluţiei nr. 45 şi 45/B, judeţul Mureş, cu o valoare de 3.417.000 RON (705.627 EUR)

Schimbul de imobile-terenuri şi construcţii între Municipiul Târgu Mureş şi Consiliul Curatorial Reformat Târgu Mureş se va realiza prin act autentic, iar cheltuielile ocazionale de efectuare a schimbului vor fi acoperite în mod egal de către copermutanţi.

Prin prezenta, supun spre dezbatere şi aprobare Consiliului local al municipiului Târgu Mureş proiectul de hotărâre în forma prezentată.

**Consilier local municipal Târgu Mureş**

**Magyary Előd**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

 **(nu produce efecte juridice)**

 **Iniţiator**

 **CONSILIER LOCAL**

 **Magyary Előd**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind aprobarea efectuării unui schimb de imobile-terenuri și construcții, între Municipiul Târgu Mureș și Consiliul Curatorial Reformat Târgu Mureș**

***Consiliul local al municipiului Târgu Mureş, întrunit în şedinţă ordinară de lucru,***

 **Având în vedere:**

 **a)** Referatul de aprobare nr. \_\_\_\_\_\_\_\_\_\_\_ din 15.07.2020 iniţiat de domnul Magyary Előd, în calitate de consilier local, privind aprobarea efectuării unui schimb de imobile-terenuri şi construcţii, între Municipiul Târgu Mureş şi Consiliul Curatorial Reformat Târgu Mureş

 **b)** Raportul Direcţiei juridice nr.\_\_\_\_\_\_\_\_\_din\_\_\_\_\_\_\_\_\_\_

 **c)** Raportul Serviciului Public Administraţia Domeniului Public nr.\_\_\_\_\_din\_\_\_\_\_

 **d)** Raportul Biroului concesiuni, închirieri și vânzări nr.\_\_\_\_\_\_\_\_\_din\_\_\_\_\_\_\_\_

 **e)** Raportul Comisiilor de specialitate din cadrul Consiliului local al Municipiului Târgu Mureş,

Văzând adresa Consiliului Curatorial Reformat Târgu Mureș nr.83/16.04.2020, înregistrată la Municipiul Târgu Mureș sub nr.2337/23.04.2020, prin care se solicită avizarea favorabilă a schimbului propus;

 Luând în considerare Raportatele de evaluare ale imobilelor care fac obiectul schimbului, nr.1.574/05.05.2020 și nr.1575/05.05.2020, întocmite de S.C.Evalmed Expres S.R.L,

**În conformitate cu prevederile :**

- art.1763 – art. 1765 din Legea nr.287/2009 privind Codul civil, republicată, cu modificările și completările ulterioare;

 - Legii nr. 52/2003 privind transparenţa decizională în administraţia publică, republicată, cu modificările și completările ulterioare,

 **În temeiul dispozițiilor**:

* art. 96 alin. (3) , art. 108 lit „e” art. 129, alin. (1), alin. (2), lit. c) , alin.(14), art. 139 alin. 3 lit.g) și art.196 alin.1 lit.a) din precum și cele ale art.355, din O.U.G. nr.57/2019 privind Codul administrativ, cu modificările și completările ulterioare,

**H o t ă r ă ş t e** :

**Art.1.** **(1)** Se aprobă efectuarea unui schimb de imobile - terenuri și construcții între Municipiul Târgu Mureș și Consiliul Curatorial Reformat Târgu Mureș, după cum urmează:

 **(2)** Datele de identificare ale imobilelor – clădire și teren, situate în Municipiul Târgu Mureș, str. Bolyai Farkas nr.5, județul Mureș, înscrise în C.F. nr.946 Târgu Mureș, potrivit Fișei de informare din iunie 2019 emisă de S.C.Locativ S.A, propuse pentru schimb de Municipiul Târgu Mureș, sunt următoarele:

 - teren intravilan în suprafață de 1.275 mp;

 - construcție cu o suprafață de 1.653 mp, după cum urmează:

 - suprafața construită: 875,00 mp;

 - suprafața desfășurată: 2151,30 mp;

 - suprafață utilă pe nivele: subsol – 243,99 mp; parter – 672,33 mp și etaj – 736,69 mp;

 - înălțime medie utilă:3,40 m.

 **(3)** Datele de identificare ale imobilelor – clădiri și teren, situate în Municipiul Târgu Mureș, str. Revoluției, nr. 45 și 45/b, județul Mureș, conform Extras de C.F. nr.133155 Târgu Mureș, și Extras de C.F. nr.133156 Târgu Mureș, propuse pentru schimb de Consiliul Curatorial Reformat Târgu Mureș, sunt următoarele:

 - teren intravilan aproximativ în cotă de 2.800 mp din 4.564 mp;

 - 3 corpuri de clădiri cu o suprafață desfășurată de 1.633 mp, după cum urmează:

 - C3 desfășurat pe un singur nivel cu o suprafață construită la sol de 380 mp;

 - C4 desfășurat pe 4 niveluri și o suprafață construită la sol de 356 mp, iar suprafața desfășurată fiind de 1.140 mp;

 - C5 desfășurată pe un singur nivel având o suprafață construită la sol de 113 mp.

**Art. 2. (1)** Se însușește Raportul de evaluare a imobilelor propuse pentru schimb de către Municipiul Târgu Mureș, situate în Municipiul Târgu Mureș, str. Bolyai Farkas, nr.5, județul Mureș, cu o valoare de 2.672.000 RON (551.822 EUR), prevăzut în anexa nr.1, care face parte integrantă din prezenta hotărâre;

 **(2)** Se însușește Raportul de evaluare a imobilelor propuse pentru schimb de către Consiliul Curatorial Reformat Târgu Mureș, situate în Municipiul Târgu Mureș, str. Revoluției, nr.45 și 45/b, județul Mureș, cu o valoare de 3.417.000 RON (705.627 EUR), prevăzut în anexa nr.2, care face parte integrantă din prezenta hotărâre.

**Art.3.** Schimbul de terenuri aprobat potrivit dispozițiilor art.1 se va realiza prin act autentic, iar cheltuielile ocazionate de efectuarea schimbului vor fi suportate în mod egal de către copermutanți.

**Art.4.** Se împuternicește Primarul Municipiului Târgu Mureș să semneze contractual de schimb de terenuri descrise la art.1, în formă autentică.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Public Administraţia Domeniului Public şi Biroul concesiuni, închirieri și vânzări.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

* Serviciului Public Administraţia Domeniului Public
* Biroul concesiuni, închirieri și vânzări
* Consiliului Curatorial Reformat Târgu Mureș

**Viză de legalitate**

**p. Secretarul general al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**